אירוויזיון 1992

אירוויזיון 1992 נערך בפעם ה-37 ב-9 במאי 1992 במאלמה שבדרום שוודיה אחרי ניצחון המדינה בשנה שקדמה. הגישו אותו מנחה הטלוויזיה הארלד טרויטיגר והעיתונאית והמנחה לידיה קפוליקיו.

לינדה מרטין, שייצגה את אירלנד, זכתה בתחרות עם השיר "Why me?". השיר נכתב על ידי ג'וני לוגן, שזכה באירוויזיון 1980 ויותר מאוחר גם באירוויזיון 1987.

אחרי שהגיעה למקום השני פעמיים ברציפות (1988, 1989) ולאחר תוצאות מביכות פעמיים ברציפות (1990, 1991), בריטניה שלחה את מייקל בול עם הבלדה "צעד אחד מעבר לזמן", שהוחשב כפייבוריט הגדול לניצחון. אף על פי זאת, האירים שלחו את לינדה מרטין, שכבר השתתפה בעבר באירוויזיון 1984 והגיעה למקום השני, עם שיר מאת ג'וני לוגן שזכה כבר פעמיים בעבר. בסופו של דבר, אירלנד ניצחה בתחרות כשהיא גוברת ב-16 נקודות על בריטניה שהגיעה למקום השני. הניצחון הזה היווה את שרשרת הניצחונות של אירלנד באירוויזיונים של שנות ה-90 (1992, 1993, 1994, 1996). מלטה שלחה את מרי ספיטרי עם השיר "ילד קטן", שהביא למלטה את התוצאה הטובה ביותר שלהם באותם זמנים, מקום שלישי. שוודיה, המדינה המארחת, הגיעה למקום 22. זה היה המיקום הנמוך ביותר שהמדינה המארחת את התחרות הגיעה אליו עד אז.

את איטליה ייצגה אחת הזמרות המצליחות ביותר באותה תקופה, מיה מרטיני, שגם היא ניסתה את מזלה בעבר באירוויזיון 1977. עד היום שירה, "Rapsodia", הוא מהזכורים והאהובים ביותר בתחרות.

את ישראל ייצגה הזמרת דפנה דקל עם השיר "זה רק ספורט". דקל גברה בקדם אירוויזיון על ענת עצמון, ששרה את השיר "התקווה", על חודה של נקודה אחת. עצמון דרשה לפסול את השיר הזוכה, בטענה שהיה ארוך ב-17 שניות מהאורך החוקי של שלוש הדקות. אף על פי שהטענה הייתה נכונה, דחה בית המשפט את ערעורה של עצמון. בהופעה באירוויזיון השיר של דקל קוצר לשלוש דקות כנדרש.

רקע
אירוויזיון 1992 היה האירוויזיון האחרון בו ניתן היה לסיים במקום האחרון או באחד המקומות האחרונים ובכל זאת להשתתף באירוויזיון שמתקיים שנה אחרי: החל מאירוויזיון 1993 הופעלה שיטת רלגציה- שמשמעותה הדחת מדינות שמסיימות במקומות האחרונים לשנה אחת, כל זאת בשביל לפנות מקום למדינות מזרח אירופה שביקשו גם הן להשתתף באירוויזיון.
שיטת הרלגציה הופעלה עד שנת 2003, ובשנת 2004 נכנסה במקום שיטת חצי הגמר, שנוצרה כדי להתמודד עם מספר מדינות אירופה הגדול שביקש להשתתף באירוויזיון.

התחרות נערכה באולם הקרח של מאלמה, היכן שעיצוב הבמה עוצב בצורת מפרש של ספינת ויקינגים עם דרקון במרכזה וכוכבים בכל צד. סרטון הפתיחה הציג נשים לבושות בצבעי הדגל השוודי - כחול וצהוב. סרטוני המעבר בין שיר לשיר ("הגלויות") הפעם התחברו לצד של המדינה המשתתפת ולא המארחת. זוכת השנה שעברה, קרולה, הופיעה על הבמה עם שמלה לבנה, שרשרת קרנף ושרה את השיר "כל הסיבות לחיות".

אירוויזיון זה האחרון בו השתתפה יוגוסלביה, שזמן קצר לאחר מכן התפרקה למספר מדינות. חלק מהן ניסו להשתתף באירוויזיון 1993 אך רובם הגדול נכשל.

שווייץ הייתה אמורה להשתתף בהתחלה עם השיר "Soleil, soleil" בביצועה של ז'רלדין אוליבייה, אך השיר לא תאם את חוקי הקדם השווייצרי, ולמרות שזכה, לא נשלח בסוף לתחרות.

השירים המשתתפים
 סדר מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   ספרד  ספרדית  סראפין סובירי  Todo esto es la música  כל זה זה מוזיקה 14372   בלגיה  צרפתית  מורגן  Nous, on veut des violons  אנחנו רוצים כינורות 20113   ישראל  עברית  דפנה דקל  זה רק ספורט  — 6854   טורקיה  טורקית  איילין וטנקוש  Yaz bitti  הקיץ נגמר 19175   יוון  יוונית  קלאופטרה  Olu tu kosmou i Elpitha) Ολου του κόσμου την Ελπίδα)  כל התקווה בעולם 5946   צרפת  צרפתית  קאלי  Monté la riviè  לך במעלה הנהר 8737   שוודיה  שוודית  כריסטר ביורקמן  I morgon är en anna dag מחר הוא עוד יום 2298   פורטוגל  פורטוגזית  דינה  Amor d'água fresca  אהבת מים זכים 17269   קפריסין  יוונית  אוורידיקי  Teriazume) Ταιριάζουμε)  אנחנו דומים  115710   מלטה  אנגלית  מרי ספיטרי  Little Child  ילד קטן 312311   איסלנד  איסלנדית  Heart 2 Heart  Nei eða já  לא או כן? 78012   פינלנד  פינית  פאבה מאייאנן  Yamma-yamma  יאמה-יאמה 23413   שווייץ  צרפתית  דייזי אוברה  Mister Music Man  אדון המוזיקה 153214   לוקסמבורג  לוקסמבורגית  מריון ולטר ו-Kontinent  Sou fräi חופשייה כ- 211015   אוסטריה  גרמנית  טוני ווגאס  Zusammen geh'n  ללכת ביחד 106316   בריטניה  אנגלית  מייקל בול One Step Out of Time  צעד אחד מחוץ לזמן 213917  אירלנד  אנגלית  לינדה מרטין  Why Me?  למה אני? 115518   דנמרק  דנית  קני לובקה ולוטה נילסון  Alt det some ingen ser  כל הדברים שאף אחד לא רואה 124719   איטליה  איטלקית  מיה מרטיני  Rapsodia  רפסודיה 411120   סרביה ומונטנגרו (יוגוסלביה) סרבית  אקסטרה ננה  Ljubim te pesmama  אני מנשקת אותך עם שירים 134421   נורווגיה  נורווגית  מרט טרואן  Visjoner  חזיונות 182322   גרמניה  גרמנית  ווינד  Träume sind für alle da  חלומות נמצאים שם בשביל כולם 162723   הולנד  הולנדית  המפרי קמפבל  Wijs me de weg  הראי לי את הדרך 967

קישורים חיצוניים


 אירוויזיון 1992, באתר האירוויזיון הרשמי
 היסטוריית ההצבעות של אירוויזיון 1992

*
1992
1992
קטגוריה:1992 במוזיקה
קטגוריה:מאלמה: תרבות
קטגוריה:אירועי מוזיקה בשוודיה
קטגוריה:1992 בשוודיה